Indian Cricketer Rohit Sharma
టెస్టుల్లో నిలదొక్కుకున్న రోహిత్‌
కాన్పూర్‌: వన్డే,టి20ల్లో విధ్వంసక ఇన్నింగ్స్‌లతో ప్రత్యర్థులపై విరుచుకుపడే రోహిత్‌శర్మ టెస్టుల్లో మాత్రం కనీసం హాఫ్‌ సెంచరీ చేయడానికి ఆపసోపాలు పడుతున్నాడు. గత కొంత కాలంగా విమర్శకులు,అభిమానుల నుంచి తరచూ వినిపిస్తున్న మాట.కాగా వాదనకు బలం చేకూర్చే విధంగా కాన్పూర్‌లో జరుగుతున్న చారిత్రాత్మక 500 టెస్టు మ్యాచ్‌లో రోహిత్‌ శర్మ తొలిఇన్నింగ్స్‌లో 35పరుగులకే ఔటయ్యాడు.దీంతో విమర్శలు మరింత ఎక్కు వయ్యాయి.కానీ వాటంన్నింటికి ఒకరోజు వ్యవధిలోనే రోహిత్‌ సత్తాచాటి మార్చివేశాడు.కీలక సమ యంలో క్రీజులోకి వచ్చిన రోహిత్‌ 75 బంతుల్లోనే తన మార్క్‌ బౌండరీలు చేశాడు. కాగా 7 బౌండరీలతో అలరించి కెరీర్‌లో 5వ హాఫ్‌ సెంచరీని పూర్తి చేశాడు.గత కొంత కాలంగా పరిమిత ఓవర్ల క్రికెట్‌లో దూసుకుపోతున్నా టెస్టుల్లో వరుస వైపల్యాలతో ఇబ్బంది పడుతున్నరోహిత్‌కు ఇది సాంత్వన కలిగించే పరిణామంగా పేర్కొనాలి.ఇప్పటి వరకు మొత్తం 19 టెస్టులు ఆడిన రోహిత్‌చేసింది 2 సెంచరీలు,5 హాప్‌ సెంచరీలు మాత్రమే.గత కొంత కాలంగా టెస్టు జట్టులోకి వచ్చిపోతున్న రోహిత్‌కు స్వదేశంలో భారత్‌ ఎక్కువ టెస్టు మ్యాచ్‌లుఆడనున్న నేపథ్యంలో సెలక్టర్లు మరో అవకాశమిచ్చారు.